internet vaartha 123 Views
నైకాడాట్‌కామ్‌సిఇఒ ఫల్గుణి నాయర్‌
హైదరాబాద్‌ : భారత్‌లో బ్యూటి కేర్‌ ఉత్పత్తులరంగం 2020 నాటికి 18 బిలియన్‌ డాలర్లకు వృద్ధి చెందుతుందని,  వీటి లో 20శాతం ఆన్‌లైన్‌ విక్రయాలుగా ఉంటాయని నైకాడాట్‌కామ్‌ సిఇఒ ఫల్గుణి నాయర్‌ వెల్లడిం చారు. సగటున ఆరుశాతం వార్షికవృద్ధి సాధించగల మన్న ధీమా వ్యక్తంచేసారు. బ్యూటీకేర్‌రంగం ప్రస్తుతం మెట్రోనగరాల్లో భారీ వృద్ధితో ఉందన్నారు. 2018 చివరినాటికి తమ సిబ్బంది సంఖ్యను కూడా 500మందికి పెరుగుతారని ఆమె అంచనావేసారు. మార్కెట్‌కు నైకా బ్యూటీకేర్‌ బ్రాండెడ్‌ ఉత్పత్తులను ఆమె పరిచయం చేస్తూ మీడియాతో మాట్లాడారు. నైకాడాట్‌కామ్‌పరంగా 350శాతం రాబడుల్లో వృద్ధి ఉందని, వచ్చే రెండునెలల్లో తమ లగ్జరీ ఉత్పత్తుల పోర్టుఫోలియోను మరింత పెంచుతామన్నారు. అలాగే 2020 నాటికి 30 కొత్తస్టోర్లను ప్రారంభిస్తామన్నారు. అంతర్జాతీయ బ్రాండ్లనే ఎక్కువగా విక్రయిస్తామని ప్రస్తుతం నాలుగు సొంతస్టోర్లను ఏర్పాటుచేసినట్లు ఫల్గుణి నాయర్‌ వివరించారు. కోటక్‌ ఇన్వెస్ట్‌మెంట్‌ బ్యాంకు మాజీ ఎండి అయిన నాయర్‌ మాట్లాడుతూ నూరుశాతం ఖచ్చితత్వంతో కూడిన అంతర్జాతీయ బ్రాండ్లు మాత్రమే విక్రయిస్తామన్నారు. ప్రెస్టిజ్‌, ప్రీమియం కేటగిరీల్లో కనిష్టంగా రూ.1500 నుంచి తమ ఉత్పత్తులుంటాయన్నారు. తాము ప్రారంభించిన ఈమల్టీబ్రాండ్‌ పోర్ట ల్‌ నాలుగురెట్లు వృద్ధిని సాధించిందని ప్రస్తుత నికరరాబడులు రూ.250 కోట్లుగా ఉన్నాయన్నారు. ఆన్‌లైన్‌లో సొంత బ్రాండ్లను కూడా ప్రకటించామని గత ఏడాది గోళ్లరంగులను నైకా బ్రాండ్‌పై ప్రవేశపెట్టామన్నారు. మేకప్‌, చర్మ సౌందర్యం, పరిమళభరిత సుగంధాలు, బాత్‌ అండ్‌బాడీ కేటగిరీల్లో ఉత్పత్తుల విక్రయాలు మంచి మార్కెట్‌ వాటాను సాధించినట్లు ఫల్గుణి నాయర్‌ వివరించారు. గూగుల్‌, ఫేస్‌బుక్‌ వంటి మాధ్య మాల్లో కూడా తమ విక్రయాలున్నాయని, అంతేకా కుండా నైకాకు ప్రత్యేక యాప్‌ ఉందని, ప్రస్తుతం తమ విక్రయాల్లో 60శాతం యాప్‌ద్వారానే సాగు తున్నాయన్నారు. గూగుల్‌, ఫేస్‌బుక్‌ 20-25 శాతం ఉన్నట్లు ఆమె పేర్కొన్నారు. ఢిల్లీ, ముంబై, బెంగళూరు, హైదరాబాద్‌, చెన్నై, కోచి, కోల్‌కత్తా వంటి మెట్రోనగరాల్లోనే ఎక్కువ విక్రయాలున్నా యన్నారు. తమ ఉత్పత్తుల్లో లగ్జరీ 47శాతం, మాస్టిజెస్‌ 45శాతం, ప్రెస్టిజ్‌, ప్రీమియం ఉత్ప త్తులు మిగిలిన వాటాతో ఉన్నాయన్నారు. ఆన్‌లైన్‌ లో భారత్‌పరంగా కస్టమర్లు 1.5 మిలియన్ల వరకూ ఉన్నారని సుమారు నాలుగు నుంచి ఐదుమిలియన్ల మంది తమ సైట్‌ను వీక్షిస్తున్నట్లు తేలిందన్నారు.